                       højesterets kendelse
                       afsagt tirsdag den 27. november 2012
sag 269/2012
havemøbelland aps anmoder om anketilladelse i sagen
havemøbelland aps
(advokat anders drachmann)
mod
damborg shopping aps
(advokat claus hanghøj)
i tidligere instans er afsagt dom af sø- og handelsretten den 2. juli 2012.
i påkendelsen har deltaget tre dommere: niels grubbe, vibeke rønne og hanne schmidt.
havemøbelland aps har ved brev modtaget i højesteret den 14. september 2012 anmodet om
tilladelse til at anke sø- og handelrettens dom af 2. juli 2012, selv om ankefristen er over-
skredet.
det fremgår af sagen, at havemøbelland den 12. juli 2012 indleverede ankestævning til østre
landsret, og at landsretten den 15. august 2012 skrev til havemøbelland vedrørende fastsæt-
telse af sagens værdi til brug for beregning af retsafgift.
damborg shopping aps har udtalt sig imod anmodningen om anketilladelse.
højesterets begrundelse og resultat
efter retsplejelovens § 372, stk. 2, 4. pkt., kan højesteret undtagelsesvis give tilladelse til
anke efter ankefristens udløb. i den foreliggende sag blev sø- og handelsrettens dom anket til
østre landsret, uanset dommen skulle være anket til højesteret, jf. § 368, stk. 3, jf. § 372, stk.
                                              - 2 -
2. højesteret finder, at denne ekspeditionsfejl begået af appellantens advokat ikke giver
grundlag for undtagelsesvis at meddele tilladelse til anke, jf. § 372, stk. 2, 4. pkt. det forhold,
at landsretten ikke inden fristens udløb blev opmærksom på fejlen, kan ikke føre til et andet
resultat. højesteret imødekommer derfor ikke anmodningen om anketilladelse.
                                       thi bestemmes:
havemøbelland aps’ anmodning om tilladelse til anke af sø- og handelsrettens dom af 2.
juli 2012 imødekommes ikke.
